钦定古今图书集成/理学汇编/经籍典/第072卷 > 《周易》
## 钦定古今图书集成/理学汇编/经籍典/第072卷 > 《周易》

虽文起周代，而卦肇伏牺，既处名教之初，故《易》为“七
经”之首。《周礼》有三《易》，《连山》久亡，《归藏》不行于世，故不
详录。

子夏《易传》三卷。〈注〉卜商字子夏，卫人，孔子弟子，魏文
侯师。《七略》云：“汉兴，韩婴传《中经簿录》云：丁宽所作。”张
璠云：“或馯臂子弓所作。”《薛虞记》：虞，不详何许人。
孟喜《章句》十卷。〈注〉《无上经七录》云：“又下经无旅”至“节
无上系。”

《京房章句》十二卷。〈注〉《七录》云：“十卷录一卷”目。

《费直章句》四卷。〈注〉残缺。

《马融传》十卷。〈注〉《七录》云：“九卷。”

荀爽《注》十卷。〈注〉《七录》云：“十一卷。”

郑元《注》十卷。〈注〉录一卷。《七录》云“十二卷。”

《刘表章句》五卷。〈注〉字景升，山阳高平人。后汉镇南将
军、荆州牧、南城侯。《中经簿录》云：“注《易》十卷”，《七录》云九
卷，录一卷。

《宋哀注》九卷。〈注〉字仲子，南阳章陵人。后汉荆州五等
从事。《七志》《七录》云“十卷。”

虞翻《注》十卷。〈注〉字仲翔，会稽馀姚人，后汉侍御史
《陆绩述》十三卷。〈注〉字公纪，吴郡吴人。后汉偏将军、郁
林太守。《七志》云录一卷。

《董遇章句》十二卷。〈注〉字季直，弘农华阴人，魏侍中、大
司农。《七志》《七录》并云“十卷。”

王肃《注》十卷。〈注〉字子邕，东海兰陵人。魏卫将军太常
兰陵景侯。又注《尚书》礼容服《论语》孔子《家语》述《毛诗》
注作《圣澄论》难郑元

王弼《注》七卷。〈注〉字辅嗣，山阳高平人，魏尚书郎。年二
十四卒。注《易上下经》六卷，作《易略例》一卷，又注《老子
七志》云：“注《易》十卷。”

姚信《注》十卷。〈注〉字德祐。《七录》云。字元直，吴兴人，吴太
常卿。《七志》云十二卷。

《王廙注》十二卷。〈注〉字世将，琅邪临沂人。东晋荆州刺
史，赠骠骑将军武陵康侯。《七志》《七录》云十卷。

张璠《集解》十二卷。〈注〉安定人，东晋秘书郎。参《著作集》
《二十二家解》，序云“依向秀本。”

二十二家姓氏

锺会字士季颍川人，魏镇西将军，为《易》无互体论向秀字子期河内人晋散骑常侍，为《易义》。

庾运字元度，新野人。官至尚书。为《易义》。〈一云《易》注。〉应贞字吉甫，汝南人，晋散骑常侍，为明《易论》。荀恽字景文，颍川颍阴人，晋太子中庶子，为《易义》七志云：“注《易》十卷。”

张辉字义元，梁国人，晋侍中、平陵亭侯，为《易义》。王宏字正宗，弼之兄，晋大司农，赠太常，为《易义》。阮咸字仲容，陈留人，籍之兄子，晋散骑常侍、始平太守，为《易义》。

阮浑字长成籍之子晋太子中庶子冯翊太守为易义。

杨乂字元舒汝南人晋司徒左长史，为《易卦序论》王济字武子太原人晋河南尹，为《易义》。

卫瓘字伯玉，河东人，晋太保兰陵成侯，为《易义》。栾肇字水初，太山人，晋太保掾尚书郎，为《易论》。邹湛字润甫，南阳新野人，晋国子祭酒，为《易统略》。杜育字方叔，襄城人，国子祭酒，为《易义》。

杨瓒，不知何许人，晋司徒右长史。为《易义》。

张轨，字士彦，安定人，凉州刺史，谥武公，为《易义》。宣舒字幼骥，陈郡人，晋宜城令，为通知，来藏往论。邢融裴藻，许适杨藻四人，不详何人，并为《易义》。《七录》云二十八家，《七志》云十卷。

干宝《注》十卷。〈注〉字令升，新蔡人。东晋散骑常侍，领著
作。

《黄颖注》十卷。〈注〉南海人，晋广州儒林从事。

《蜀才注》十卷。〈注〉《七录》云：“不详何人。”《七志》云：“是王弼后
人。”案《蜀李书》云：“姓范名长生，一名贤。隐居青城山。自
号蜀才。李雄以为丞相。”

尹涛《注》六卷。〈注〉不详何人。

费元珪《注》九卷。〈注〉蜀人，齐安西参军。

荀爽“《九家集注》十卷。”〈注〉不知何人所集。称荀爽以为主故也。其《序》有荀爽、京房、马融、郑元、宋衷、虞翻、陆绩、
姚信、翟子元。子元不详何人为《易义》注内又有张氏、
朱氏，并不详何人。

《谢万》字万石，东晋豫州刺史。

《韩伯》字康伯，颍川人，东晋太常卿。

《袁悦之》字元礼，陈郡人。东晋骠骑谘议参军。

桓元字敬道，谯国龙亢人。

《卞伯玉》，宋东阳太守黄门郎。

《荀柔之》，宋奉朝请。

《徐爰》，宋大中大夫。

顾懽齐太学博士征不起。

明僧绍字承烈平原人国子博士。

刘𤩽字子珪，沛国人。齐步兵校尉，不拜。谥贞简先生。
《七录》云：“作《系辞义疏》。”

自谢万以下十人，并注《系辞》。

为《易音》者三人：王肃已见前；李轨字洪范，江东人，东
晋祠部郎中、都亭侯；徐邈字仙民，东筦人，东晋中书
侍郎、太子前卫率。

右《易》近代梁褚仲都、陈周弘正并作《易义》，此其知名者。

### 宋郑樵通志